cyanic-selkie/wikianc huggingface dataset:
Christine Marie Cabanos
Christine Marie Cabanos (gebore 12 Julie 1988) is 'n Amerikaanse aktrise. Sy is bekend vir haar rolle in die rolprente Puella Magi Madoka Magica the Movie Part III: Rebellion (2013) en Flu (2013), en in die televisiereekse Blue Exorcist (2011) en Erased (2016).
NG gemeente Hartbeesspruit
regs|170px|duimnael|Ds. J.P.W. de Vries, van 1948 tot sy aftrede in 1964 Hartbeesspruit se tweede leraar.
Die NG gemeente Hartbeesspruit was 'n gemeente van die Nederduitse Gereformeerde Kerk in Pretoria, maar dit het op 13 September 1998 met Queenswood as Hartbeesspruit-Queenswood gesmelt. Later is die naam verkort tot net Queenswood.
Hartbeesspruit het in 1985 257 doop- en 846 belydende lidmate gehad terwyl di. H.J.S. Gouws en F.A. Grobler die leraars was. In daardie jaar het Queenswood, wat in 1963 gestig is, 575 doop- en 2 836 belydende lidmate gehad. In 2015, het Hartbeesspruit-Queenswood se dooplidmate 153 getel en sy belydende lidmate 1 027, met ander woorde onderskeidelik 679 en 2 655 minder as 30 jaar vantevore. Die leraars was toe dr. W.S. Boshoff, J.J. Gerber en ds. K.E. Albrecht, terwyl ds. J.A. van den Berg pastorale hulp en geestelike werker by Huis Herfsblaar was. Die gemeente het twee kerkgeboue gehad: die Steenkerk by Garretlaan 249, Queenswood, en die Klipkerk by Pretoriusstraat 1200, Hatfield, die tuiste van die destydse gemeente Hartbeesspruit. In 2022 het laasgenoemde die kantoor van die NGK se Algemene Sinode gehuisves asook die Lutherse kerk Good Shephard.
Stigting
Die buitengewone groei wat die Transvaalse Kerk in die dertiger jare ondervind het, het ten gevolg gehad dat die groot gemeente Pretoria-Oos, die derde oudste in die Jakarandastad, vanaf 1942 'n algehele gedaantewisseling ondergaan het. Van 1942 tot 1947 is vyf dogtergemeentes afgestig, waarvan Hartbeesspruit die tweede jongste is.
Op die aand van 17 April 1947 is die gemeente in die voorstede Hatfield en Colbyn in die kerksaal van die Metodistekerk, onder blyke van groot belangstelling, gestig. Die gemeente is genoem na die byna onbekende spruit wat deur die Universiteitsproefplaas in die rigting van Derdepoort kronkel; binne vier jaar het die naam van die gemeente soveel opgang gemaak, dat 'n spoorweghalte in die hartjie van die gemeente en naby die kerksaal waar ook die terrein vir die toekomstige kerk beskikbaar was, dieselfde naam dra.
Beginjare
Dit was egter nie lank nie of die jong gemeente was vakant by die aanvaarding deur ds. Weiss van 'n professoraat in Semitiese Tale aan die Universiteit Stellenbosch in Februarie 1948. Die vakature is gelukkig gou gevul en vier maande later, op 26 Junie, word ds. J.P.W. de Vries, vroeër van Witbank, as leraar in die Chemiesaal van die Universiteit van Pretoria bevestig.
Deryck Whibley
Deryck Jayson Whibley (gebore 1 Maart 1980), ook bekend as Bizzy D, is 'n musikant en vervaardiger en is mees bekend vir sy werk as die hoofsanger en kitaarspeler van die Kanadese musiegroep Sum 41. In sy beroep as 'n vervaardiger is hy een van die stigters en regisseurs van Bunk Rock Produksies. Whibley is in Scarborough, Ontario, gebore en het in Ajax, Ontario grootgeword. Dit is dan ook waar Sum 41 gevorm is. Hy is met mede-Kanadese sanger Avril Lavigne op 15 Julie 2006 in Montecito, Kalifornië, getroud.
NG gemeente Hartbeesspruit
Kerkbou
Nieteenstaande die moeilikhede wat daar indertyd in die boubedryf geheers het, is die hoeksteen van die kerksaal op 7 Augustus 1948 deur prof. dr. D.J. Keet, die eerste leraar van die moedergemeente Pretoria-Oos, gelê. Die inwyding van die ruim saal het op 6 Februarie 1949 in teenwoordigheid van 'n groot aantal gemeentelede en belangstellendes plaasgevind. By die geleentheid het die waardige prof. dr. G.M. Pellissier as redenaar opgetree.
Van toe af was hierdie gewyde gebou die brandpunt van die gemeentelike bedrywighede, want, skryf die gemeente se medewerker in Ons gemeentelike feesalbum van 1952, “hoewel die ledetal van die gemeente nie groot is nie, word ook hier diegene aangetref by wie daar 'n diepe begeerte is om die Koning van die Kerk in opregtheid te dien.”
Die kerkgebou, ontwerp deur Gerard Moerdyk en Henry Watson, is omstreeks 1962 gebou.
Etiologie
Etiologie (ook afleikunde of oorsaaksleer) is die studie van kousaliteit, of oorsaaklikheid. Die woord is afgelei uit Grieks αἰτιολογία, aitiologia, "om 'n rede te verskaf" (αἰτία, aitia, "oorsaak"; en -λογία, -logia).
Die woord word oorwegend gebruik in geneeskunde en filosofiese teorieë, waar dit aangewend word om te verwys na ondersoeke of studies na die redes waarom dinge gebeur, of selfs die aanleiding of beweeggronde vir die wyse waarop dinge manifesteer, en word gebruik in filosofie, fisika, psigologie, regering, geografie, ruimtelike analise, geneeskunde, teologie, en biologie met verwysing na die oorsake van verskeie fenomene. 'n Etiologiese mite is 'n mite met die oogmerk om 'n naam te verklaar, of 'n mitiese geskiedenis vir 'n plek of familie voor te hou.
Gereëlde huwelik
'n Gereëlde huwelik is 'n soort egtelike verbintenis waar die bruid en bruidegom deur hul families gekies word.
Geskiedenis
Gereëlde huwelike het tot die 18de eeu algemeen oor die wêreld heen voorgekom. Sulke huwelike is gewoonlik deur ouers, grootouers of ander familielede gereël. Daar is party geskiedkundige uitsonderings bekend soos die hofmaak- en verlowingrituele in die Renaissance-tydperk in Italië en die Gandharva-huwelike in die Vediek-tydperk van Indië.
In China was gereëlde huwelike (baoban hunyin, 包办婚姻) – soms genoem blinde huwelike (manghun, 盲婚) – die norm voor die middel van die 20ste eeu. Die seun en meisie is gewoonlik aangesê om te trou, sonder die reg van teenspraak, al het hulle mekaar nie voor hul troudag ontmoet nie.
Gereëlde huwelike was die norm in Rusland voor die 20ste eeu, waarvan die meeste endogaam was – die man en vrou was afkomstig van dieselfde klas of sosiale groep.
Tot die eerste helfte van die 20ste eeu was gereëlde huwelike algemeen in trekfamilies in die Verenigde State. Hulle is soms "fotobruidhuwelike" genoem deur Japans-Amerikaanse immigrante omdat die bruid en bruidegom mekaar tot op hul troudag net deur die uitruil van foto's leer ken het. Hierdie huwelike tussen immigrante is gewoonlik deur die ouers of familie van hul land van oorsprong gereël. Namate immigrante hulle gevestig het en deel geword het van hul nuwe kultuur, het gereëlde huwelike oorgegaan in kamma- gereëlde huwelike waar die ouers of vriende hulle aan mekaar voorgestel het en die paartjie voor die troue ontmoet het. Mettertyd het die huwelike van hierdie immigrante outonome huwelike geword wat aangedryf is deur die individu se keuse en uitgaan- en hofmaakvoorkeure, en daar was ook 'n toename in veelrassige troues. 'n Soortgelyke historiese dinamiek het ook in ander dele van die wêreld voorgekom.
Gereëlde huwelike het in welaf lande afgeneem vanweë sosiale beweeglikheid en meer individualiteit; nogtans kom gereëlde huwelike steeds voor in lande in Europa en Noord-Amerika tussen koninklike families, aristokrate en godsdienstige minderheidsgroepe soos plasinghuwelike onder fundamentalistiese Mormoonse groepe in die VSA. In die meeste ander dele van die wêreld is daar steeds gereëlde huwelike, maar huwelike wat net gedeeltelik gereël is en outonome huwelike kom ook daar al hoe meer voor.
Vergelyking
Wetenskaplike studies deel huwelike in vier groepe in: Gary Lee en Lorene Stone sê die meeste volwasse huwelike deesdae is iewers tussen ten volle gereël en ten volle outonoom, gedeeltelik omdat die huwelik 'n sosiale instelling is. Net so rapporteer Broude en Greene, nadat hulle 142 kulture wêreldwyd bestudeer het, dat 130 kulture elemente van gereëlde huwelike het.
Soorte
Daar is baie verskillende soorte gereëlde huwelike, waarvan sommige die volgende is: Die bruid en bruidegom in bogenoemde soort gereëlde huwelike het gewoonlik die reg om te weier; wanneer hulle nie die reg het nie, word dit 'n gedwonge huwelik genoem.
Bloedverwante huwelike is teen die wet in baie dele van die VSA en Europa. In Brittanje word oom-kleinniggie-huwelike as bloedskandelik beskou en is onwettig, maar troues tussen nefies en niggies word nie as bloedskandelik beskou nie en is wettig. Hoewel bloedverwante gereëlde huwelike algemeen voorkom en kultureel verkies word in Islam-lande en migrante van Moslem-lande na ander dele van die wêreld, word hulle kultureel verbied en ongewens beskou in Christelike, Hindoe- en Boeddhistiese samelewings. Bloedverwante gereëlde huwelike was algemeen in Joodse gemeenskappe voor die 20ste eeu, maar dit het afgeneem tot minder as 10% in die nuwe tyd.
Oorsake en voorkoms
In die menslike geskiedenis tot nou toe is die gebruik van gereëlde huwelike aangewakker deur 'n kombinasie van faktore soos die gebruik van kinderhuwelike, laat huwelike, tradisie, kultuur, godsdiens, armoede, beperkte keuse, gestremdhede, rykdom- en erflatingkwessies, politiek en sosiale en etniese botsings.
Kinderhuwelike
Kinderhuwelike, veral die van kinders jonger as 12, berei die individu nie voor en hy of sy kry nie die geleentheid om 'n ingeligte, vrye keuse oor trou te maak nie. Sulke kinderhuwelike is uitdruklik gereëlde huwelike. In landelike gebiede van Afrika suid van die Sahara, Suid-Asië en Latyns-Amerika laat armoede en 'n tekort aan opsies soos om skool te gaan kinders met min ander keuses as om al op 'n jong ouderdom in 'n gereëlde huwelik te tree nie. Kinderhuwelike vind veral in gebiede met armoede plaas. Ouers reël kinderhuwelike om die kind se finansiële toekoms te verseker, sosiale bande te versterk, dink dit bied beskerming, en verminder die dogter se finansiële las op die familie weens die koste om 'n meisie te voed en van klere te voorsien.
Armoede
In arm gemeenskappe is enige volwassene wat gevoed moet word 'n bykomende las. Deur 'n huwelik vir 'n dogter te reël, word 'n manier om die las te verlig.
Hierdie idee  word ondersteun deur die vinnige daling van gereëlde huwelike in vinnig groeiende ekonomieë in Asië. Die voordele wat die ouers put uit 'n dogter se inkomste word as 'n rede genoem.
Laat huwelike
Byvoorbeeld, deels vanweë ekonomiese vooruitgang in Japan bereik sowat 40% van Japanse vroue die ouderdom van 29 sonder om te trou. Om hulle te help kom die gebruik van gereëlde huwelike, genoem Miai-kekkon, terug. Dit betrek die moontlike bruid en bruidegom, hul families, vriende en 'n paartjiemaker (nakōdo, 仲人). Die paartjie word gekies deur 'n proses wat die individue en families betrek (iegara, 家柄). Gewoonlik ontmoet die paartjie drie keer, in die openbaar of privaat, voordat hulle besluit of hulle verloof wil raak.
Etiologie
Mitologie
'n Etiologiese mite, of oorsprongsmite, is 'n mite wat trag om die herkoms van kultuspraktyke, natuurfenomene, persoonsname en derglike onderwerpe te verklaar. Byvoorbeeld word die naam Delphi met die gepaardgaande godheid, Apollon Delphinios, deur die Homeriese gedigte verklaar deur te vertel hoe Apollo, in die gedaante van 'n dolfyn (delphis), die Kretensers oor die see gedra het om hulle sy priesters te maak. Delphi is trouens verwant aan die woord delphos ("moederskoot"), en heelwat etiologiese mites is insgelyk geskoei op volksetimologie (soos tewens ook die term "Amasones"). In die Aeneis (omstreeks 17 v.C. gepubliseer), voer Vergilius die afkoms van Keiser Augustus se gens Julia terug na die held Aineias, deur sy seun Ascanius, ook Iulus genoem.
Natalie Madueño
Natalie Madueño (gebore 7 November 1987) is 'n Deense aktrise. Sy is bekend vir haar rolle in die rolprent Petra (2018) en in die televisiereekse Follow the Money (2016), The Rain (2018), en Darkness - Those Who Kill (2019).
Cinachyrella lacerata
Cinachyrella lacerata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Bobby Watson (akteur)
Bobby Watson (28 November 1888 – 22 Mei 1965) was 'n Amerikaanse akteur. Hy was bekend vir sy rolle in die rolprente Going Hollywood (1933), Hitler--Dead or Alive (1942), en That Nazty Nuisance (1943).
Cinachyrella lacerata
Die spons behoort tot die genus Cinachyrella en tot die familie Tetillidae. Die wetenskaplike naam van die spesie is die eerste keer geldig gepubliseer in 1913 deur Bösraug.
Etiologie
Mitologie
Die verhaal van Prometheus se offerhande-truuk in Hesiodos se Theogonia beskrywe hoe Prometheus vir Zeus uitoorlê het om die bene en vet van die eerste offerdier te neem, eerder as die vleis, om te regverdig waarom, ná offerhandes, die Grieke die bene in vet toegedraai aan die gode sou aanbied, terwyl die vleis vir hulself gehou is.
Medies
In die mediese beroep verwys etiologie na die verskillende faktore wat meewerk om 'n siekte te veroorsaak. Dit is gewoonlik die fokus van epidemiologiese studies. Die etiologie van skeurbuik is 'n goeie voorbeeld. Met skeurbuik het seelui dikwels 'n tekort aan vars groente gehad. Alhoewel onbewus van die presiese oorsaak, het Kaptein James Cook vermoed dat skeurbuik veroorsaak word deur 'n tekort aan groente in die dieet. Weens hierdie suspisie het hy sy bemanning gedwing om daagliks suurkool te eet, maar hy het geen idee gehad, presies waarom dit skeurbuik voorkom het nie. Dit was eers bykans twee eeue later, in 1926, dat die ontdekking sou volg dat 'n tekort aan vitamien C in 'n seevaarder se dieet die basiese oorsaak van skeurbuik was.
Gereëlde huwelik
Tradisie
Baie kulture verkies tradisioneel huwelike binne dieselfde klas of groep. 'n Goeie voorbeeld van dié gebruik is in die Hindoe-kultuur waar die bruid en bruidegom van dieselfde stand moet wees, maar nie bloedfamilie nie. Ander voorbeelde van dié tradisie is die Amish-mense in die VSA  en Ortodokse Jode in Kanada, die VSA en Wes-Europa. Gereëlde huwelike is ook die tradisie in baie Islam-lande in Wes-Asië en Noord-Afrika, met die verskil dat baie van die huwelike in hierdie lande bloedverwante huwelike is.
Die gebruik van groep- en bloedverwante huwelike verklein die poel waaruit gekies kan word aansienlik. Meer as 1,3 miljard mense, hoofsaaklik Moslems, het die gebruik van endogame, bloedverwante gereëlde huwelike. In Pakistan en Saoedi-Arabië is meer as 65% van alle huwelike endogame, bloedverwante gereëlde huwelike. Meer as 40% is sulke huwelike in Irak, Iran, Jordanië, Sirië, Jemen, Koeweit, die Verenigde Arabiese Emirate, Oman, Soedan, Libië en Mauritanië.
Gebruik
Die gevolg van sekere dade kan gereëlde huwelike wees. Byvoorbeeld, in landelike dele van Pakistan en Afganistan word rusies, onbetaalde skuld en misdade soos moorde beslis deur 'n raad van die ou mense in die dorp, wat 'n jirga genoem word. 'n Tipiese misdaad soos moord wat deur 'n manlike persoon gepleeg is, behels dat die skuldige gesin hul maagdelike dogter tussen 5 en 12 jaar oud met die ander familie laat trou. Die gebruik vereis geen inwilliging van die meisie of selfs haar ouers nie.
Rykdom- en erflatingkwessies
Regdeur die geskiedenis was die huwelik 'n sosiale instelling wat kinders voortgebring en die erf van eiendom van een generasie na die volgende gereël het. Verskeie kulture, veral in van die ryk koninklike en aristokratiese families, het huwelike gereël gedeeltelik om die erflating van hul rykdomme behoue te laat bly.
Bruid-rykdom
In baie kulture, veral in dele van Afrika en die Midde-Ooste, is dogters waardevol op die huweliksmark, omdat die bruidegom en sy familie kontant en eiendom moet betaal vir die reg om met die dogter te trou. Dit word bruid-rykdom genoem, en in Afrika lobola. Die bruid-rykdom word gewoonlik na die huwelik deur die bruid se familie gehou, en is 'n bron van inkomste vir arm families. Die broers, pa en ander manlike familielede probeer gewoonlik om haar huwelik te reël met 'n man wat die meeste kan betaal in ruil vir die reg om met haar te trou.
Tonika
In musiek is die tonika die eerste trap van ’n diatoniese toonleer en die toonsentrum of finale oplossingsnoot is. die drieklank wat op die tonika gebou word, die tonika-akkoord, is dus die belangrikste akkoord. Die tonika is meer algemeen die toonhoogte waarna al die ander toonhoogtes in ’n stuk musiek hiërargies verwys. Toonlere word volgens hulle tonika benoem, dus is die tonika van die toonleer op C, die noot C. Eenvoudige liedjies kan op die tonika begin en eindig.
Die tonika word soms verwar met die grondnoot, wat die verwysingsnoot van ’n akkoord is, eerder as van die toonleer. Dit word ook verteenwoordig deur die Romeinse syfer I.
Belangrikheid en funksie
In Wes-Europese tonale musiek van die 18e en 19e eeu was die tonika die belangrikste van al die verskillende toonsentrums wat ’n komponis in ’n stuk musiek gebruik het, met die meeste stukke wat in die tonika begin en eindig, en gewoonlik ook na die dominant (die vyfde trap bo die tonika, of die vierde trap onder die tonika) moduleer.
Twee parallelle toonsoorte het dieselfde tonika. Byvoorbeeld, in sowel C-majeur as C-mineur is die tonika C. Verwante toonsoorte (twee verskillende toonlere wat dieselfde toonsoortteken gebruik) het egter verskillende tonikas. Byvoorbeeld, C-majeur en A-mineur deel ’n toonsoortteken wat geen kruise of molle het nie, al het hulle verskillende tonikas (C en A, onderskeidelik).
Tonika kan uitsluitlik in tonale kontekste gebruik word, terwyl toonsentrum in post- en atonale musiek gebruik kan word: "vir die doel van nietonaalgesentreerde musiek, is dit moontlik ’n goeie idee om die term 'toonsentrum' na die algemener klas te laat verwys waarvan 'tonikas' (of toonsentrum in tonale konteks) as ’n subklas beskou kan word." ’n Toonsentrum kan dus referensieel of kontekstueel optree in ’n atonale konteks, dikwels as ’n as of simmetrielyn in ’n intervallesirkel. Toonsentrisiteit ("pitch centricity") is ’n term wat gevorm is deur Arthur Berger in sy "Problems of Pitch Organization in Stravinsky".
Die diatoniese funksie van die tonika sluit 4 afsonderlike aktiwiteite or rolle in as die hoofdoelnoot, inisiërende gebeurtenis, voortbrenger van ander note en die stabiele sentrum wat die spanning tussen die dominant en subdominant neutraliseer.
1 Februarie
1 Februarie is die 32ste dag van die jaar in die Gregoriaanse kalender. Daar volg nog 333 dae in die res van die jaar (334 in skrikkeljare).
Tim Lawrence
Tim Lawrence is 'n Britse akteur. Hy is bekend vir sy rol in die rolprent I Proud to Be an Indian (2004).
Goedkaroo
Goedkaro(o) is 'n benaming vir struikies soos Ankerkaroo of Goeiekaroo, Pentzia incana, en Vaalkaroo of Bitterskaapbossie, P. globosa, wat in die Karoo benut word vir die voer van kleinvee soos bokke en skape. Dit is van belang in die gebied met 'n lae reënval van 125-250 mm per jaar om oorbenutting te vermy en die bossies en grasse toe te laat om saad te skiet. Ankerkaroo is ook in die Amerikaanse staat Arizona ingevoer vir sy eienskappe as veevoer. Dit is ook in Australië ingevoer.
Ander smaaklike Karoobosse en -struike:
NG gemeente Suidoos-Pretoria
duimnael|links|170px|Ds. J.F. du Toit, van 1948 die eerste leraar nadat hy oorgekom het van [[NG gemeente Pretoria-Oos|die moedergemeente af.]]
Die NG gemeente Suidoos-Pretoria, wat ook die bynaam Stellastraat het vanweë die kerkgebou se ligging op die hoek van Olivier- en Stellastraat in Waterkloof, is ’n gemeente van die Nederduitse Gereformeerde Kerk in Pretoria.
Die gemeente het in 1985 735 doop- en 2 167 belydende lidmate gehad en is destyds bedien deur vier leraars: P.S. Strümpfer, G.J.C. Venter, C.J.A. Vos en J.G. du Plessis. In 2015, toe die dooplidmate 613 getel het en die belydende lidmate 2 046, was die leraars dr. J.D. Kirkpatrick, di. M.J. Basson, A.M. Pienaar en F. de Wet, terwyl ds. M. de Wet ’n termynpos beklee het.
Met die jare het Pretoria so uitgebrei dat dié gemeente lankal nie meer die suidoostelike punt van Pretoria is nie; daarom het die gemeente besluit om bekend te staan as die Stellastraatgemeente.
Stigting
Die gemeente Suidoos-Pretoria het by afstigting, soos sy naam aandui, die suidoostelike voorstede van die administratiewe hoofstad beslaan, te wete Brooklyn, Menlopark, Hazelwood, Waterkloof en Nieuw-Muckleneuk, benewens Garsfontein en omgewing. Dit is die jongste van vyf gemeentes wat binne vyf jaar uit NG Pretoria-Oos ontstaan het. In Augustus 1947 is die gemeente amptelik afgestig. Die eerste diens is in die opelug gehou op ’n kaal stuk grond wat op die kaart as Niemeyersplein aangedui is. In die skaduwee van 'n ghwarriebos het die prediker, dr. William Nicol, destyds leraar van Pretoria-Oos, stelling geneem agter 'n eenvoudige kateder, die diens gelei en die eerste kerkraadslede voorgestel.
Die gemeente was besonder groeikragtig, en het in die kort tyd van vier jaar sy ledetal meer as verdubbel. 'n Beplanningskommissie was toe reeds besig om te ondersoek watter stappe gedoen moet word met die oog op verdere afstigting. Destyds was die grootste onder die buitengewone take van die gemeente die daarstelling van 'n sentrale kerkgebou, aangesien die saal al die kerkgangers nie meer kon bevat nie en daarby moeilik bereikbaar was vir 'n groot deel van die gemeente.
Valparaíso
Voorbeelde van Valparaíso se eertydse glorie sluit in Latyns-Amerika se oudste aandelebeurs, die vasteland se eerste vrywilliger brandweer, Chili se eerste openbare biblioteek, en die oudste Spaanse taal koerant in deurlopende publikasie in die wêreld, El Mercurio de Valparaíso. Die opening van die Panamakanaal en die vermindering in die skip verkeer hanteer 'n geweldige slag te Valparaíso, al is die stad het opgevoer 'n indrukwekkende Renaissance in die afgelope jaar.
Hoewel die nabygeleë San Antonio het geword van die land se mees kommersieel belangrike hawe in terme van tonnemaat verskuif, die Stad van Valparaíso bly 'n lewendige sentrum van Chili kultuur. Die Groter Valparaíso metropolitaanse gebied (wat Valparaíso, Viña del Mar, Quilpué en Villa Alemana) het die derde grootste konsentrasie van die bevolking in die land na die Groter Santiago en Groter Concepción.
Die Desventuradas-eilande, wat 1 000 km van die kus van Chili afgeleë is, maak deel uit van die stadsgebied. Terwyl Santiago die hoofstad van Chili is, is in Valparaíso die kongres van Chili gesetel. Valparaíso is veral bekend as kulturele hoofstad van Chili, "Klein San Francisco" en die "Juweel van die Stille Oseaan". Die oustad is in 2003 deur UNESCO as 'n wêrelderfenisgebied gelys.
Geografie
Valparaíso is geleë in die sentrale Chili, 120 km (75 myl) in die noordweste van die hoofstad Santiago. Valparaíso, soos die meeste van Chili, is kwesbaar vir aardbewings. Voor die aardbewing van 27 Februarie 2010, wat gemeet 8,8 op die oomblik 'n skaal, die laaste katastrofiese aardbewing te staak Valparaíso verwoes die stad in Augustus 1906, het die doodmaak van byna 3000 mense. Ander groot aardbewings die stad te beïnvloed was die 1730 Valparaíso aardbewing, die 1985 Santiago aardbewing en die 2008 Papudo aardbewing.
Tracy Reiner
Tracy Reiner (gebore 7 Julie 1964) is 'n Amerikaanse aktrise en vervaardiger. Sy is bekend vir haar rolle in die rolprente Die Hard (1988), Big (1988), Pretty Woman (1990), en A League of Their Own (1992).
Fynlipvis
Voorkom
Die volwasse vis se kleure is kompleks; dit is 'n mengsel van kleure maar hulle het altyd 'n oogvormige kol net bokant die sylyn by die stert se basis. Die onvolwasse vis is bruin, rooierig-oranje tot pers met 'n wit kol op die snoet en swart kol op die stert se basis. Die vis word tot 11 cm groot.
Habitat
Die vis leef in koraalriwwe in water wat 6 – 32 m diep is. Die mannetjie bewaar en verdedig 'n groot harem wyfies en vertoon baie helder kleure gedurende paartyd.
Cinachyrella levantinensis
Die spons behoort tot die genus Cinachyrella en tot die familie Tetillidae. Die wetenskaplike naam van die spesie is die eerste keer geldig gepubliseer in 2007 deur Vacelet, Bitar, Carteron, Zibrowius & Perez.
50/50
50/50 is 'n Suid-Afrikaanse televisie-omgewingsbewustheidsprogram wat al sedert 1987 op SABC2 vertoon word. Die program strewe daarna om bevredigende onderwerpe oor die omgewing, bewaring en wildlewe aan te bied, met 'n fokus op Suid-Afrika. Oor die vele reekse heen, het die program al verskeie ankeraanbieders gehad. Een van die bekendstes was Johann Botha, wat tragies in 2017 in Johannesburg doodgeskiet is. André Walters was die eerste aanbieder van die program.
Die naam 50/50 verwys na die vyftig-vyftigbalans tussen die mens en die natuur.
Melodie
duimnael|’n Maat uit [[Johann Sebastian Bach|J. S. Bach se Fuga No. 17 in A-mol, BWV 862, uit Das wohltemperierte Klavier (Deel I), ’n voorbeeld van kontrapunt. Die twee stemme (melodieë) op elke balk kan onderskei word deur die rigting van die dwarsbalkies.
, ,
, ]]
’n Melodie (uit Grieks μελῳδία, melōidía, "sang"), ook wysie, stem of lyn, is ’n liniêre opeenvolging van musieknote wat die luisteraar as ’n eenheid waarneem. In die letterlikste sin is ’n melodie ’n kombinasie van toonhoogte en ritme, terwyl die term in meer figuurlike sin die ander elemente van musiek, soos toonkleur kan insluit. Dit kan as die voorgrond beskou word van die begeleiding in die agtergrond. ’n Lyn of party hoef nie ’n voorgrondmelodie te wees nie.
Melodieë bestaan dikwels uit een of meer musikale frases of motiewe, en word gewoonlik in verskillende vorme deur ’n hele komposisie herhaal. Melodieë kan ook beskryf word deur hulle melodiese beweging of die toonhoogtes of die intervalle tussen note (hoofsaaklik konjunk of disjunk of met verdere beperkings), omvang van toonhoogte, spanning en oplossing, kontinuïteit en koherensie, kadens en vorm.
Elemente
Met die oog op hoeveel verskillende elemente en style van melodie daar is, "beperk baie bestaande verklarings [van melodie] ons tot spesifieke stilistiewe modelle, en hulle is te eksklusief". Paul Narveson het in 1984 beweer dat meer as driekwart van melodiese onderwerpe nie deeglik ondersoek is nie.
In the 20e eeu het melodie "gebruik gemaak van ’n groter verskeidenheid noothulpbronne was wat in enige ander tydperk van Westerse musiek die gewoonte was". Hoewel die diatoniese toonleer nog gebruik is, het die chromatiese toonleer "in algemene gebruik" geraak. Komponiste het ook ’n strukturele rol toegeken aan "die kwalitatiewe dimensies" wat vroeër "byna uitsluitlik vir toonhoogte en ritme behou is". Kliewer sê: "Die noodsaaklike elemente van enige melodie is tydduur, toonhoogte en kwaliteit (toonkleur), tekstuur en klanksterkte." Al is dieselfde melodie moontlik herkenbaar wanneer dit met ’n groot verskeidenheid toonkleure en dinamiek gespeel word, is laasgenoemde moontlik steeds ’n "element van liniêre ordening".
Voorbeelde
Verskillende musiekstyle wend melodie op verskillende maniere aan. Byvoorbeeld:
Tove Maës
Tove Maës (30 April 1921 – 31 Desember 2010) was 'n Deense aktrise. Sy was bekend vir haar rolle in die rolprente Himlen er blaa (1954), Sangen om den røde rubin (1970), Curtains for Mrs. Knudsen (1971), en Felix (1982).
Robert Ellis (akteur, gebore 1892)
Robert Ellis (27 Junie 1892 – 29 Desember 1974) was 'n Amerikaanse akteur, regisseur, en skrywer. Hy was bekend vir sy rolle in die rolprente The Ventures of Marguerite (1915), White Eagle (1932), Born Reckless (1937), en Speed to Burn (1938).
Nigel Le Vaillant
Nigel Le Vaillant (gebore 11 Junie 1958) is 'n Britse akteur. Hy is bekend vir sy rolle in die televisiereekse Casualty (1986) en Dangerfield (1995).
Coy Watson jr.
Coy Watson jr. (16 November 1912 – 14 Maart 2009) was 'n Amerikaanse akteur, regisseur, en kinematograaf. Hy was bekend vir sy rolle in die rolprente The Flying Horseman (1926), The Smart Set (1928), en The One Woman Idea (1929), en in die televisiereeks Erskine Johnson's Hollywood Reel (1949).
Koudeks
'n Koudeks is 'n knol, 'n verdikte wortel, stingel of deel van die stam van 'n plant wat vlak bo of vlak onder die grond groei. Die blare en die blomme sit op hierdie verdikte deel. Plante met 'n koudeks word by talle plantfamilies aangetref.
By xerofiete sterf die dele bo die koudeks gewoonlik tydens droogte af.
Stingelknolle kan van wortelknolle onderskei word. Aartappels en krokus het ondergrondse stingelknolle. Raapkool het 'n stingelknol wat bogronds kan wees. Indien die hele stingel opgeswel is, word dit 'n koudeksplant genoem.
Rooibeet en suikerbeet het 'n wortelknol, 'n verdikte wortel.
Plante met 'n koudeks is gewilde plante by versamelaars en kwekers van sukkulente.
Eiji Kawashima
Eiji Kawashima (gebore 20 Maart 1983) is 'n Japannese sokkerspeler. Hy het vir die Japanse nasionale sokkerspan uitgedraf.
Sophia Cacciola
Sophia Cacciola is 'n Amerikaanse vervaardiger en aktrise. Sy is bekend vir haar rolle in die rolprente Ten (2014), Magnetic (2015), Blood of the Tribades (2016), en Clickbait (2018).
Cinachyrella macellata
Cinachyrella macellata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cinachyrella en tot die familie Tetillidae. Die wetenskaplike naam van die spesie is die eerste keer geldig gepubliseer in 1886 deur Sollas.
2 Februarie
2 Februarie is die 33ste dag van die jaar in die Gregoriaanse kalender. Daar volg nog 332 dae in die res van die jaar (333 in skrikkeljare).
Thomas Magnussen
Thomas Magnussen (gebore 11 Mei 1973) is 'n Deense akteur en regisseur. Hy is bekend vir sy rolle in die rolprent Afskåret (2016) en in die televisiereekse Bron/Broen (2011) en Follow the Money (2016).
Río Beni
Die Río Beni ontstaan deur die saamvloei van die Río de la Paz en Río Cotacajes naby Oruro in die suidweste van Bolivië. In die noordweste daarvan is dié land se regeringsetel La Paz en die Titicacameer geleë. Die Río Beni vloei in noordelike rigting deur die Andes se voetheuwels in die noorde van Bolivië, waar die Río Beni naby Nova Mamoré in die Rio Madeira uitmond.
Sytakke
Die grootste sytakke (stroomaf):
Lili Reinhart
Lili Reinhart (gebore 13 September 1996) is 'n Amerikaanse aktrise. Sy is bekend vir haar rolle in die rolprente The Kings of Summer (2013) en The Good Neighbor (2016), en in die televisiereeks Riverdale (2016).
James Ellison (akteur)
James Ellison (4 Mei 1910 – 23 Desember 1993) was 'n Amerikaanse akteur. Hy was bekend vir sy rolle in die rolprente Heart of the West (1936), Three on the Trail (1936), Trail Dust (1936), en I Walked with a Zombie (1943).
Perim
Perim (Arabies: بريم, Barīm, [Barīm]; ook Mayyun genoem) is 'n eiland in Jemen op die grens tussen Afrika en Asië en is van besondere strategiese belang. Tussen 1857 en 1967 het die eiland as deel van die protektoraat Aden aan die Britse Ryk behoort.
Diens
'n Diens, in die ekonomiese sin, is die nie-materiële ekwivalent van goedere. Diensverskaffing is 'n ekonomiese aktiwiteit wat nie lei tot eienaarskap nie. Dit is 'n proses wat die skep van voordele in die hand werk deur veranderinge by 'n kliënt self, hul fisiese besittings of hul ontasbare bates teweeg bring.
Perim
Ligging
Perim lê in die Bab-el-Mandebseestraat by 12° 39′ 24″ noord, 43° 24′ 54″ oos, tussen die Golf van Aden en die Rooisee en waar die lande Eritrea, Djiboeti en Jemen bymekaarkom. Hierdie unieke ligging gee die eiland beheer oor die verkeer deur die Suezkanaal.
Diens
Deur die een of ander mate van vaardigheid, kundigheid en ervaring te gebruik neem diensverskaffers deel aan die ekonomie sonder die beperkinge wat voorraad of roumateriale meebring. Diensverskaffing word beskou as 'n tersiêre nywerheidsektor (Met mynbou, landbou en visserye en vervaardiging as primêre en sekondêre sektore).
Perim
Die eiland
Dit is van vulkaniese oorsprong, 5,63 km lank, 2,85 km breed, 13 km² groot en sy hoogste punt is 65 m bo seevlak. Daar is geen varswaterbron op die eiland nie en daarom weinig bewoners en 'n skrapse plantegroei. Op die suidwestelike punt is 'n natuurlike hawe en in die noorde 'n lughawe.
Diens
Sleutelkenmerke
Dienste is ontasbaar en kan nie soos gewone goedere gestoor word nie. Die voordele wat dienste meebring is dikwels moeilik om te begryp en daarom vereis dit gewoonlik bemarking wat daarop gemik is om 'n kreatiewe visuele beeld in die kliënt se verbeelding te vestig. Uit die kliënt se oogpunt is dienste moeilik om te evalueer en te vergelyk voordat die diens gelewer word. Dienste is verganklik, onverkoopte dienstyd is 'n verlore ekonomiese geleentheid. As 'n geneeskundige slegs besprekings het vir twee ure in 'n dag kan hy nie later daardie ure werk nie en is die ekonomiese geleentheid daarmee heen. Ander voorbeelde is vliegtuigsitplekke (wanneer die vliegtuig vertrek kan die leë sitplekke nie meer verkoop word nie) en teatersitplekke (kaartjieverkope eindig voor die vertoning).
Dienste is tipies nie homogeen nie en word aangepas na gelang van die kliënt. Dienste kan ook nie maklik soos ander goedere in 'n massaproduksie-proses gelewer word nie. Daarom is kwaliteitsversekering van dienste ook meer problematies. Die insette en uitsette van dienste is gewoonlik hoogs veranderlik asook die verwantskappe tussen die prosesse wat dit moeilik maak om konsekwente kwaliteit te lewer. Die arbeidsintensiewe aard van dienslewering noodsaak baie menslike aktiwiteit eerder as 'n presiese voorafbepaalde proses. Menslike hulpbronnebestuur is 'n belangrike kwessie en is dikwels 'n bepalende faktor ten opsigte van sukses in die sektor.
Perim
Bridge of Horns
Reeds geruime tyd bestaan die plan om hierdie brug van 28 km van Djiboeti na Jemen via die Bab-el-Mandebstraat en Perim na Jemen te bou om sodoende Afrika en Asië te verbind.
Geskiedenis
Deur die geskiedenis was die eiland agtereenvolgens beset deur die Portugese, Turke, Franse en die Engelse. Vanaf 1869 tot 1936 het skepe wat deur die Suezkanaal vaar hier vasgemeer om steenkool in te skeep. Toe die kruiser Gelderland op 27 Sepetember 1900 die eiland aangedoen het om steenkool te laai, het die kaptein 'n telegram van die Nederlandse vlootminister ontvang om op las van koningin Wilhelmina van Nederland dadelik na Maputo (destyds Lourenço Marques) te vaar om Paul Kruger aan boord te neem.
Aiden Markram
Aiden Kyle Markram (gebore 4 Oktober 1994) is 'n Suid-Afrikaanse krieketspeler wat die kaptein van die Suid-Afrikaanse o/19-krieketspan was wat die 2014 IKR Onder-19 Krieketwêreldbeker gewen het. Hy het onder meer tydens die Krieketwêreldbeker 2019 vir Suid-Afrika gespeel.
Plaaslike loopbaan
Markram het sy Eersterangse krieketdebuut vir Noordelikes krieketspan teen Suid-Westelike Distrikte op 9 Oktober 2014 gemaak. Hy was ingesluit in die Noordelikes krieketspan vir die 2015-Afrika T20-beker.
Debuutjaar
In Junie 2017 is hy vir Suid-Afrika se Toetsspan gekies vir hul reeks teen Engeland, maar het nie gespeel nie. In Augustus 2017 is hy as kaptein van die Suid-Afrika A krieketspan aangewys vir hul twee vierdagwedstryde teen Indië A.
Fred Zeilinga
Fred Zeilinga (gebore op 11 Desember 1992 in Ladysmith) is 'n Suid-Afrikaanse rugbyspeler wat vir die Vrystaat Cheetahs in die Curriebeker en die Cheetahs in Superrugby speel. Hy het voorheen vir die Natal Haaie en die Sharks gespeel.
Aiden Markram
Debuutjaar
In Oktober 2017 is hy bygevoeg tot Suid-Afrika se Internasionale eendagspan (EDI) voor die derde wedstryd teen Bangladesj, as vervanger vir Hashim Amla. Hy het sy EDI-debuut vir Suid-Afrika teen Bangladesj gemaak op 22 Oktober 2017, teken 66 lopies aan en neem 2 paaltjies met die bal.
Douglass Watson
Douglass Watson (24 Februarie 1921 – 1 Mei 1989) was 'n Amerikaanse akteur. Hy was bekend vir sy rolle in die rolprente Julius Caesar (1953), Ulzana's Raid (1972), en The Money Pit (1986), en in die televisiereeks Another World (1964).
Preben Mahrt
Preben Mahrt (20 Julie 1920 – 19 Desember 1989) was 'n Deense akteur. Hy was bekend vir sy rolle in die rolprent Hidden Fear (1957) en in die televisiereekse Huset på Christianshavn (1970) en Matador (1978).
Kagiso Rabada
Rabada was op hoërskool by St Stithians Boys College, tot hy sy skoolloopbaan voltooi het in 2013. Teen Januarie 2018 was hy bo-aan beide die IKR-EDI-boulerranglys en die IKR-toetsboulerranglys op die jeugdige ouderdom van 22.
In Julie 2016 het Rabada die eerste speler geword om ses toekennings by Krieket Suid-Afrika (KSA) se jaarlikse dinee te ontvang, insluitend die prys as die Krieketspeler van die Jaar.
Plaaslike loopbaan
Hy het in Desember 2013 sy debuut vir Gauteng in die KSA Provinsiale Eendagkompetisie teen die Grens gemaak.
Hy is gekies om Suid-Afrika te verteenwoordig tydens die 2014 IKR Onder-19 Krieketwêreldbeker. Suid-Afrika het die toernooi gewen, en hy was hul beste bouler met die tweede meeste paaltjies (14) in die toernooi teen 'n ekonomiekoers van 3.10. Hy het ook die beste syfers van die toernooi behaal: 6/25 teen Australië A. Dit het gelei daartoe dat hy die titel "vinnigste en mees gevreesde bouler in die kompetisie" toegedig is.
NG gemeente Silverton
Die NG gemeente Silverton was ’n gemeente van die Nederduitse Gereformeerde Kerk in Pretoria en in die Oostelike Sinode (die ou Oos-Transvaal), maar dis later ingelyf by Skuilkruis weens die veranderende demografie van Silverton waar ook die gemeente Silvertonpark ingelyf is, en wel by Meyerspark. Van drie Silvertonse gemeentes dra tans (2021) nog net Silvertonkruin (1975) die woongebied se naam. Kort voor inlywing het die gemeente 77 doop- en 429 belydende lidmate gehad. Die laaste leraar was ds. J.D. Enslin.
Stigting
Dié gemeente aan die destydse noordoostelike grense van Pretoria is op 27 Januarie 1945 gestig. Vroeër was dit 'n wyk van die gemeente Pretoria-Oos. Eintlik heet die dorpie Silverton (later ’n voorstad van Pretoria) na 'n silwermyn wat baie jare gelede in die omgewing ontgin is.
Die vaders van hierdie omgewing was mnre. Pieter van Wyk en A.C. Vlok, wat byna 'n halwe eeu lank óf hierdie wyk óf later die gemeente in kerkrade verteenwoordig het. Hoewel met afstigting nie 'n deel van die stad nie, het tog ook in hierdie stiller dele reeds destyds die probleme van 'n voorstedelike omgewing geheers, aangesien almal wat hier woon hulle verdienste in die stad het en vir die grootste gedeelte van die dag uithuisig is. Dit sal waarskynlik nie beter gaan in die toekoms nie, is in 1952 in Ons gemeentelike feesalbum voorspel, omdat die onmiddellike omgewing van die dorpie reeds aangewys is as die terrein van toekomstige swaar nywerhede. Hiermee is reeds 'n begin gemaak met die £10 000 000-skema van die SAS en H se werkwinkels.
Beginjare
Die gemeente kon aan die begin van 1951 sy nuwe pastorie inwy en so 'n lang gekoesterde ideaal verwesenlik. Die eerste leraar van die gemeente was ds. B.J.K. Anderssen. Die plek van aanbidding was 'n baie sierlike saal wat in 1925 gebou is. Besondere kenmerk van die argitektuur is die mooi Constantia-gewel. Die ledetal van die gemeente wat by die afstigting 450 getel het, het binne die eerste ses jaar stadig toegeneem tot 650 lede.
In 1952 skryf Silverton se medewerker in Ons gemeentelike feesalbum: “Ook hierdie gemeente verbly hom in die vooruitsig van die driehonderdjarige feesviering van ons volksplanting. Dit is ook sy opregte bede dat die hele volk in daardie jaar hom sal opmaak én terugkeer na daardie Gereformeerde godsdiens wat Jan van Riebeeck as sy roeping beskou het om hier te propageer.”
Renostergousblom
Die renostergousblom (Arctotis acaulis L.) is een van die gousblom-spesies van die genus Arctotis. Dit is endemies aan Suid-Afrika en kom veral in die Wes-Kaap, maar ook in die aangrensende streke van die Noord- en Oos-Kaap voor. Op die SANBI-rooilys is dit as 'veilig' (LC) gelys.
Kagiso Rabada
Plaaslike loopbaan
In Februarie 2015 neem Rabada 'n rekord 14 paaltjies in 'n wedstryd vir die Lions teen die Dolphins, insluitend 9 vir 33 in die tweede beurt, sy 14 vir 105 is die beste syfers in die franchise-era van Suid-Afrikaanse krieket.
Aiden Markram
Debuutjaar
In Desember 2017 behaal hy sy tweede toetshonderdtal en word die eerste Suid-Afrikaanse speler om twee honderdtalle in sy eerste drie Toetse aan te teken.
Cinachyrella mertoni
Cinachyrella mertoni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cinachyrella en tot die familie Tetillidae. Die wetenskaplike naam van die spesie is die eerste keer geldig gepubliseer in 1912 deur Hentschel.
Renostergousblom
Dit is 'n polvormige, meerjarige plant wat 20 cm groot kan word. Dit het 'n blaarroset. Die blare is lans- of liervormig, getand en het 'n ruharige bokant. Die onderkant is viltagtig. Die blomhoofde het oranje of geel strale en 'n swart skyf.
Kagiso Rabada
Plaaslike loopbaan
In Februarie 2017 is hy vir INR 50 miljoen deur die Delhi Daredevils-span gekoop vir die 2017 Indiese Premierliga, en weer in Januarie 2018 deur die Delhi Daredevils in die 2018 IPL-veiling.
Aiden Markram
Debuutjaar
Op 30 Maart 2018 het Markram sy loopbaan-beste telling van 152 lopies op die eerste dag van die vierde toets teen Australië aangeteken.
Renostergousblom
Subspesies
Die plant het twee subspesies:
Catherine Reitman
Catherine Reitman (gebore 28 April 1981) is 'n Amerikaanse aktrise, skryfster, en vervaardiger. Sy is bekend vir haar rolle in die rolprent Knocked Up (2007) en in die televisiereekse It's Always Sunny in Philadelphia (2005), Black-ish (2014), en Workin' Moms (2017).
Kagiso Rabada
Internasionale loopbaan
Hy het sy Twintig20 Internasionale debuut vir Suid-Afrika gemaak teen Australië op 5 November 2014.
Hy het sy Internasionale eendagwedstryddebuut vir Suid-Afrika teen Bangladesj gemaak op 10 Julie 2015, en behaal sy beste syfers van 6/16 tydens sy debuut.
Hy word ook slegs die tweede speler, na Taijul Islam, om 'n driekuns op debuut te behaal in 'n eendagwedstryd. Hy het sy toetsdebuut vir Suid-Afrika teen Indië gemaak op 5 November 2015. In die vierde Toets in Engeland se 2015/16-toer van Suid-Afrika, het hy afgesluit met syfers van 13/144 en lei hiermee sy span tot 'n welverdiende oorwinning. In die proses, het hy die jongste Suid-Afrikaner geword om 'n tien-paaltjie-oes in 'n Toets te neem, en die syfers was sy span se tweede beste ooit, na Makhaya Ntini se 13/132.
Rabada se eerste tien paaltjie-oes in 'n toetswedstryd was in 2016 teen Engeland gedurende die 4de Toets op SuperSport-park in Centurion. Hy neem 13 paaltjies in die wedstryd, insluitend twee vyfpaaltjie-oeste, en behaal sy beste beurtboulsyfers van 7/112 in Engeland se eerste beurt. Sy tweede tienpaaltjie-oes het in 2017 teen Sri Lanka op die Nuweland-krieketveld in Kaapstad gekom. Tydens die eerste Toets op Lord’s in Suid-Afrika se 2017-toer van Engeland, is Rabada geskors vir die tweede Toets op Trent Bridge na 'n onderonsie met Ben Stokes en die gebruik van "onvanpaste taal" na Stokes uitgehaal is op die eerste dag.
Hy behaal syfers van 4/39 in die derde eendagwedstryd van die Suid-Afrikaanse toer in Engeland in 2017. Na aanleiding van sy prestasie in die wedstryd, skuif Rabada op tot die topposisie vir EDI-boulers in die wêreld, en verplaas sy landgenoot Imran Tahir soos per die IKR-EDI-boulranglys. Hy word ook die jongste speler (op ouderdom 22) om die top van die EDI-ranglys te bereik sedert Saqlain Mushtaq in 1998.
In die 1ste en 2de beurt van die eerste toets van die Indiese toer in 2018 op Nuweland behaal hy onderskeidelik 3/34 en 2/41. Na aanleiding van sy prestasie in die wedstryd, het Rabada hierna die toptoetsboulerposisie in die wêreld beklee volgens die IKR-boulranglys.
Op 9-12 Maart 2018, in die tweede toets teen Australië in Port Elizabeth, neem hy 11 paaltjies vir 150 lopies en wen uiteindelik die "speler van die wedstryd"-toekenning. Hierdie prestasie het hom die boonste plek op die IKR-toetsboulranglys besorg met 902 punte. Hy het slegs die vierde Suid-Afrikaanse bouler geword om 900 punte verby te steek na Vernon Philander, Shaun Pollock en Dale Steyn.
Liz Cackowski
Liz Cackowski (gebore 6 November 1977) is 'n Amerikaanse skryfster, vervaardiger, en aktrise. Sy is bekend vir haar rolle in die rolprente Forgetting Sarah Marshall (2008), Cloudy with a Chance of Meatballs (2009), en Neighbors (2014), en in die televisiereeks The Last Man on Earth (2015).
Ja.fm
Ja.FM (Jacaranda Afrikaans) is 'n internetradio- en musiek-gemeenskapswebwerf wat Afrikaanse musiek uitsaai. Die radiostasie is op 2 Maart 2011 deur die eienaars van Jacaranda 94.2 begin. Die stasie maak van 'n Luisteraar Gedrewe Platform gebruik waar luisteraars op die stasie se webwerf kan kies wat gespeel moet word. Die liedjie wat die meeste stemme verwerf, word dan uitgesaai.
Kagiso Rabada
Persoonlike lewe
Sy pa is 'n dokter en sy ma Florence 'n prokureur.
Ja.fm
Die diens word 24-uur 'n dag gratis uitgesaai en word nie deur advertensies of omroepers onderbreek nie. Dit bied mense reg oor die wêreld die kans om na hul gunsteling Afrikaanse musiek te luister.
Die beheerkonsole waarop luisteraars hulle keuses vir liedjies invoer kan op enige webtuiste of webjoernaal (blog) vertoon word deur die ingebedde kode te kopieer en na 'n ander webwerf oor te dra.
George Michael
Georgios Kyriacos Panayiotou bekend as George Michael (25 Junie 1963 – 25 Desember 2016) was 'n Britse popster wat verskeie treffers gehad het. Hy en Andy Ridgeley het die poporkes Wham! gevorm wat meer as 100 miljoen albums verkoop het. Hy was bekend vir sy treffers Last Christmas, Freedom, Careless Whisper en Wake Me Up Before You Go Go.
Rio Guaporé
Die Rio Guaporé (Spaans: Río Iténez) is die grootste sytak van die Río Mamoré, saam met die Río Madre de Dios een van die Rio Madeira se twee bronriviere, wat weereens die grootste sytak van die Amasonerivier in Suid-Amerika is. Die rivier, met 'n lengte van 1 210 km, vloei deur Wes-Brasilië en Noordoos-Bolivië.
Die Rio Guaporé ontspring naby Pontes e Lucerda op die Parecis-plato in die Brasiliaanse deelstaat Mato Grosso. In die ooste daarvan ontspring die Río Paraguay. Die Rio Guaporé vloei aansluitend in noordoostelike rigting en vorm vir sowat 970 km die grens tussen Brasilië en Bolivië, voordat die rivier naby Sorpresa, Rondônia, in die Río Mamoré uitmond.
Letterkas
duimnael|’n Bok met ’n oopstaande letterkas.
’n Letterkas is ’n laai met vakkies waarin letters tradisioneel in die drukkuns gestoor is. Dit is in die volksmond ook bekend as ’n printer's tray in Engels.
Ná die uitvinding van die boekdrukkuns was daar twee verskillende letterkaste: die bokas, waarin hoofletters gebêre is, en die onderkas vir kleinletters. In die bok waarin die kaste gebêre is, is die bokas bo die onderkas geplaas, vandaar die terme. "Bokas" vir hoofletters en "onderkas" vir kleinletters word vandag nog gebruik.
Die setter het by die bok gestaan en die letters een vir een uit die kaste gehaal om teks te set. Daar was ’n groot verskeidenheid kaste en uitlegte van die vakkies. Verskillende drukkers het verskillende uitlegte gehad, selfs vir kaste van dieselfde ontwerp.
Cinachyrella minuta
Cinachyrella minuta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cinachyrella en tot die familie Tetillidae. Die wetenskaplike naam van die spesie is die eerste keer geldig gepubliseer in 1902 deur Wilson.